## dachser_inteligent_logistics

Tlačová správa Bratislava 7. 1. 2019

**Dachser získal cenu 2018 German CSR Award**

**V spolupráci s terre des hommes bol ocenený v kategórii “Angažovanosť pre občiansku spoločnosť”**

**Dachser tv tomto roku získal ocenenie German CSR Award, ktoré je udeľované Nemeckým CSR Fórom, v kategórii „Angažovanosť pre občiansku spoločnosť”. Bernhard Simon, generálny riaditeľ spoločnosti Dachser SE a Edgar Marsh, predseda prezídia terre des hommes Germany, prevzali cenu od zástupkyne poroty pre svoju kategóriu, Brigitte Wortmann, členky Board of Speakers for Germany’s National Network for Civil Society.**

„Od vzdelania k udržateľnosti”, tak znie heslo spolupráce medzi Dachserom a terre des hommes - organizácie pomáhajúcej deťom v severoindickom štáte Uttar Pradesh, ktorá pôsobí už od roku 2005. Cieľom projektov je ochrana práv detí, zlepšenie ich prístupu k vzdelaniu a profesijným školeniam a zabezpečenie ochrany prírodných zdrojov. Najväčšia pozornosť je venovaná tomu, aby sa deti a mladí ľudia viac zapojili do rozhodovania o vlastnej budúcnosti a, v súlade s ideou pomáhania ľuďom, aby vedeli pomôcť sami sebe.

Aby zamestnanci aj širšia verejnosť získali naozajstnú skúsenosť s občianskou angažovanosťou, spojil Dachser sily s terre des hommes a v roku 2017 spoločne zorganizovali prvý výmenný program pre mladých. V rámci výmeny poslal Dachser päť stážistov do svojho areálu v Uttar Pradesh. Naopak, päť mladých ľudí z Indie prišlo do Nemecka, kde sa zúčastnili týždňa rozličných akcií pod názvom „So geht Heimat“ (Toto je domov), ktorý zorganizovali spoločnosti Dachser, terre des hommes, divadlo a mesto Kempton.

Spomínaný týždeň priniesol pestrú škálu kultúrnych udalostí, ktoré všetky spájalo rôzne poňatie domova, pričom ako príklad poslúžili Algäu a India. Odvtedy Dachser a terre des hommes zahájili druhý projekt, ktorý privádza dokopy mladých profesionálov z Dachser, študentov siete terre des hommes a mladých ľudí z Livingstonu v Zambii.

Rozhodnutie poroty vysvetlila Brigitta Wortmann tým, že sociálna angažovanosť musí prebiehať na niekoľkých úrovniach: „Táto kategória sa sústredí na občiansku angažovanosť firiem a jej vplyv na spoločnosť. Pritom je potrebné zvážiť, ako je táto angažovanosť začlenená do firemnej stratégie, ako firma organizuje svoju spoluprácu s partnermi, ako to ovplyvňuje jej zamestnancov v CSR aktivitách a či sú tieto aktivity výhodné pre firmu a spoločnosť ako takú."

„Naše CSR aktivity v Indii a tiež v Nepále, Namíbii a Brazílii sú navrhnuté dlhodobo,“ vysvetľuje Bernhard Simon, generálny riaditeľ Dachser SE. „Výmena mladých a týždeň na tému „Toto je domov" povzbudil našich zamestnancov k tomu, aby sa stretávali a zdieľali svoje myšlienky a nápady, ako urobiť to isté pre obyvateľov Kemptenu, kde sa nachádza centrála našej firmy. A urobili to v čase, keď je veľkým strašiakom imigrácia. Práve preto ma veľmi teší, že porota ocenila náš náročný CSR koncept.“

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk